
Arika Kimura* : Spicilegia Iteologica VI** 

: mmsm. ( 6 ) 

7) Salix x leucopithecia Kimura in Bot. Mag. Tokyo 40:11 (1926) pro sp.; 
in Journ. Jap. Bot. 3: 109 (1926)—Makino, Ill. FI. Nippon 674, f. 2022 (1940). 

Descr. Q .—Frutex subvimineus e basi in ramos paucos dividitur, nunc circiter 
2 m altus. Ramuli adscendentes, hornotini lenti teretes rectiusculi laeves paulum 
nitentes, aestate virides et latere soli aperto purpureo-brunnescentes, primo sparse 
cinereo-pubescentes demum glaberrimi; annotini (sub solstitio evolutis inclusis) 
50-113 cm longi, basi 6.5 mm medio 4.0-5.Omm superne circiter 2.5 mm crassi; 
novelli dilute virides cinero-tomentosi. Lignum nudum vibicibus conspersum. 
Gemmae amentiferae (in Augusto visae) elliptico-ovatae vel ovatae, apice obtusae 
latere carinatae, ventre moderatim dorso valde convexae, primo pilis minutis 
cinereo-pubescentes deinde glabrescentes nitentes castaneae, 11-13 mm longae, 
4.5-5.Omm latae; foliiferae ovatae vel anguste ovatae, apice obtusae latere 
carinatae, cinereo-pubescentes vel glabrae, 5-6 mm longae, 3.0-3.5 mm latae. 
Cataphylla sterilium ramulorum pennivenia, stipulifera, anguste ovata vel anguste 
elliptica, utrinque acuta, apice ipso obtuso, sub lente minute serrulata, brevissime 
petiolata, petiolis 0.5-2.5 mm longis, supra antice sparse villosa ceterum fere 
glabra, subtus albo-villosissima; prima dispositione diagonal!- vel fere mediano- 
adaxialia 7.5-8.5x3.5-4.0 mm magna ; secunda lateralia 10-12 x4.0-4.5 mm magna; 
tertia diagonali-abaxialia vel fere lateralia 13.5-15 X4.5-5.5 mm magna; quarta 
diagonali-adaxialia 12.5-17.5x4.5-6.0 mm magna, superiora majora plerumque 
anguste elliptica vel anguste ovato-elliptica. Folia recentissima sub vernatione 
convoluta, ex ea relaxata utrinque (subtus densius) cinereo-sericeo-tomentosa. 
Folia adulta coriacea, interstitiis (1.3-)1.7-2.8(-3.8)cm longis dissita, oblonga 
vel elliptico-oblonga, apice acuta vel breviter acuminato-acuta, basi in aestivalibus 
rotundata et in autumnalibus leviter cordata, fere medio paulum latiora, marginibus 
infra sat anguste reflexis marginata, margine (basi fere integra excepta) 

glanduloso-crenato-serrulata, serrulis in medio folii 4-5 pro 1 cm, interdum 
grossis, sursum crebris, supra saturate viridia nitentia parcissime puberula deinde 
glaberrima, stomatibus numerosis dispersa, impressinervata, subtus glauca adpresse 
sericeo- vel velutino-tomentosa, 10.2-13.5x3.2-4.6 cm magna, 2.7-3.2-plo longiora 
quam latiora; costa mediana supra leviter convexa pallide viridi, pilis brevibus 
pubescente, demum glabriuscula, subtus vehementer prominente subadpresse 
tomentosa; nervis lateralibus supra impressis subtus distincte prominen- 
tibus, primariis arcuato-ascendentibus ante marginem subflexuosis, utroque 
latere 11-14, a costa sub angulis 50°-70° divergentibus, secundariis crebris 
parallelis inter primarios transversis (fere modo Salicis gracilistylae) ; inter- 
mediis 1-3 vel nullis. Petioli fere semiteretes, supra leviter convexi basi 
dilatati et basin gemmarum tegentes, subtus convexi, primo undique dense 
cinereo-pubescentes demum subtus tantum glabrescentes, 1.2-1.7 cm longi. 
Stipulae oblique ovatae, apice acutae vel acuminatae, margine glanduloso-serrulatae, 
supra virides pilis minutis pubescentes demum glabrescentes basi glandulis paucis 
instructae, subtus glaucae cinereo-pubescentes, 5-9 x 2.5-4 mm magnae. Folia 
intermedia inferiora pleraque oblanceolato-oblonga, apice acuta basi acuta vel 
subcuneato-acuta, margine integriuscula, superiora elliptico-oblonga, utrinque acuta 
vel basi obtusa, margine obsolete crenato-serrulata, 3.7 x 1.2, 4.7 x 1.6, 5.8 x 2.1, 
7.4 x 2.4 cm etc. magna. Amenta £ praecocia, erecto-patentia, densifiora, rhachi- 
dibus invisibilibus, sub anthesi oblongo-cylindracea recta vel leviter curvula, 
apice obtusissima, basi subsessilia vel brevissime pedunculata, pedunculis ad 2 mm 
longis albo-villosis, cataphyllis paucis suffulta, 2.5-3.2 cm longa 1.0-1.2 cm crassa. 
Cataphylla pedunculorum 3-4, oblonga, apice obtusa vel obtusissima, basi sub¬ 
sessilia vel brevissime petiolata, stipulifera, margine integra, 5.5-7.5 x 2.0-2.4 mm 
magna, suprema (i. e. tertia vel quarta) saepe anguste ovata apice acuta supra 
subtusque villosissima. FI. $ : bracteolae lanceolato-oblongae, apice anguste 
acutae basi subcuneatae, utrinque dense albovillosissimae, 3.0-3.2 x 1.0-1.2 mm 
magnae, dimidia superiore nigrae inferiore pallidae. Glandula una ventralis 
linearis apice truncata 1.0-1.3 mm longa 0.25-0.3 mm lata, basin ovarii vix 
attingens. Ovaria ex ovata basi anguste conica pallide viridia albo-sericeo- 
tomentosa apice in stylum angustata, 2.1-2.5 mm longa 0.8-0.9 mm crassa; 
stipitibus tomentosis 0.8-1.0mm longis; stylis pallide flavis paulum obcompressis 
1.0-1.3 mm longis, apice interdum paululum fissis, basi parce pilosis. Stigmata 
carinalia pallide flava bipartita, laciniis oblongis divaricatis, 0.15-0.25 mm longis. 

Fig. 1. Salix y-leucopithecia Kimura ?. Rainuli amenta ¥ sub anthesi gerentes. Allotypus. 

Fig. 2. Salix y.leucopithecia Kimura Ramulus folia adulta aestiva gerens, ex stirpe originali. 

Ovula in quaque placenta 6, interdum 5 vel 7. Amenta fructifera longe cylindrica 
5.5-9.0 cm longa 13 mm crassa ; capsulae maturitate stramineae, 5.5-6.0 mm longae, 
dorsiventraliter 2.5 mm crassae, stipitibus ad 1.3 mm longis, valvis dehiscentia 
retrorsum revolutis. 

Nom. Jap. Hurisode-yanagi Kimura in Bot. Mag. Tokyo 40: 12 (1926). 

Hab. in Japonia.—Prov. Simotuke: sponte crescit in ripa fluminis Momura- 
gawa, Takioka in oppid. Otawara (B. Kawamura fol. adult. 20 Oct. 1981; fl. 
$ sub anth. [allotypus] 11 Apr. 1984 in Iteotheca Kimurana, Tohoku Univ. 
Sendaiensis.—A. Kimura n. 3488 fol. adult. 1 Sept. 1983; fruct. et fol. intermed. 
15 Maii 1984; fol. adult. 5 Aug. 1984).—Omnia specimina supra memorata ex una 
eademque stirpe lecta. Vivoallotypus classico in loco. Vivoclonoallotypi in Hort. 
Bot. Tohoku Univ. coluntur. 

Postremo est inventa stirps feminea Salicis x leucopitheciae Kimura sponte 
crescens a dom. B. Kawamura ill. in Imperiali Instituto Biologiae in loco supra 
memorato. Habitu et ceteris notis i. e. forma magnitudine indumentoque ramu- 
lorum gemmarum et foliorum optime cum stirpe congruit masculina, quam e 
Salice Bakko Kimura et 5. gracilistyla Miquel hybriditate ortam esse opinor. 
Lignum nudum vibiciferum plane ex Salice Bakko, et stomata in facie supera 
foliorum certe ex Salice gracilistyla derivata. Figura gemmarum magis ad 
Salicem gracilistylam tendet. Figura et magnitudo bracteolae, glandulae ventralis 
et ovarii inter parentes fere mediae, necnon etiam longitudo styli et stipitis 
ovarii. Figura stigmatum potius earn Salicis Bakko revocat et numerus ovulorum 
in quaque placenta medium inter parentes tenet. 

Inter investigandum hujus rarissimae, cl. B. Kawamra, Augustissimi Imper- 
atoris Japoniae assistens, multo mihi auxilio fuit. Dr. H. Tohda in Tohoku 
Universitate botanices assistens et Horti Botanici curator fig. 1 et 2 in textu 
libenter photographavit; his viris benignissimis gratias quam maximas agit auctor. 

— Folia et flores semper ab eadem stirpe! — 

* * * * 

